pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีผลสำเร็จโครงการ “การพัฒนาผลิตภัณฑ์เทคโนโลยีชีวภาพเพื่อสุขภาพสัตว์ : จากการวิจัยสู่การประยุกต์ใช้” ความร่วมมือระหว่างไทย-สหราชอาณาจักร
วันศุกร์ที่ 23 มิถุนายน 2566
23/06/2566
โฆษกรัฐบาลเผย นายกฯ ยินดีผลสําเร็จโครงการ “การพัฒนาผลิตภัณฑ์เทคโนโลยีชีวภาพเพื่อสุขภาพสัตว์ : จากการวิจัยสู่การประยุกต์ใช้” ความร่วมมือระหว่างไทย-สหราชอาณาจักร
โฆษกรัฐบาลเผย นายกฯ ยินดีผลสําเร็จโครงการ “การพัฒนาผลิตภัณฑ์เทคโนโลยีชีวภาพเพื่อสุขภาพสัตว์ : จากการวิจัยสู่การประยุกต์ใช้” ความร่วมมือระหว่างไทย-สหราชอาณาจักร เชื่อมั่นว่าจะต่อยอดพัฒนาคุณภาพของสัตว์น้ําและการปศุสัตว์ในประเทศไทยและภูมิภาคอาเซียน
วันนี้ (23 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความร่วมมือระหว่างไทย-สหราชอาณาจักร และชื่นชมผลสําเร็จโครงการ “การพัฒนาผลิตภัณฑ์เทคโนโลยีชีวภาพเพื่อสุขภาพสัตว์ : จากการวิจัยสู่การประยุกต์ใช้” (Thailand-UK Research Collaboration on Development of Biotechnological Products for Animal Health: From Research to Application) เพื่อพัฒนาดูแลสุขภาวะของสัตว์ในระบบปศุสัตว์ ให้มีความเป็นอยู่ที่ดี จํากัดโรคอุบัติใหม่ และป้องกันการอุบัติโรคเดิมซ้ํา
โฆษกประจําสํานักนายกรัฐมนตรี กล่าวว่า โครงการวิจัยนี้เป็นความร่วมมือระหว่างมหาวิทยาลัยไทยกับมหาวิทยาลัยของสหราชอาณาจักร ใช้ทุนสนับสนุนร่วมจากรัฐบาลของทั้งสองประเทศ เป็นการศึกษาวิจัย ถ่ายทอดเทคโนโลยีจากประเทศที่พัฒนาแล้ว รวมถึงการเสริมสร้างขีดความสามารถและพัฒนาบุคลากร/นักวิจัยไทย โดยมีประเด็นหลักคือ 1. ชีวเวชภัณฑ์ และวัคซีนสําหรับสัตว์ 2. เทคโนโลยีสาหร่ายเซลล์เดียว เพื่อการป้องกันโรคในอุตสาหกรรมการเลี้ยงกุ้ง ที่มีผลกระทบต่ออุตสาหกรรมชีวเวชภัณฑ์ อุตสาหกรรมเพาะเลี้ยงสัตว์น้ํา และปศุสัตว์ ทั้งในระดับประเทศและภูมิภาคอาเซียน
ทั้งนี้ โดยที่ผ่านมามีโรคอุบัติใหม่ รวมถึงไวรัส เชื้อโรคและแบคทีเรีย สร้างผลกระทบให้กับอุตสาหกรรมการปศุสัตว์ โดยเฉพาะการระบาดของโรคตัวแดงดวงขาวและโรคหัวเหลือง ในอุตสาหกรรมการเลี้ยงกุ้ง ดังนั้น ประเทศไทยและสหราชอาณาจักร จึงร่วมมือกันเพื่อให้เกิดความยั่งยืนของอุตสาหกรรมดังกล่าวในภูมิภาคอาเซียน ซึ่งไทยและภูมิภาคอาเซียน ถือเป็นแหล่งผลิตอาหาร และแหล่งอุตสาหกรรมการเพาะเลี้ยงสัตว์น้ําและการปศุสัตว์ที่สําคัญของโลก
“นายกรัฐมนตรี ชื่นชมความสําเร็จในโครงการความร่วมมือเพื่อวิจัยเทคโนโลยีชีวภาพเพื่อสุขภาพสัตว์ระหว่างไทยกับสหราชอาณาจักรนี้ เชื่อว่าความร่วมมือนี้ก่อให้เกิดการแลกเปลี่ยนเรียนรู้ด้านเทคโนโลยีชีวภาพที่ได้ศึกษา และวิจัยร่วมกัน สามารถต่อยอดเพื่อพัฒนาคุณภาพของสัตว์น้ําและการปศุสัตว์ในประเทศไทยและภูมิภาคอาเซียน เพิ่มมาตรฐานของไทยในการเป็นแหล่งผลิตอาหารสําคัญของโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ ย้ำต่างชาติทำงานนวดที่จีน “ผิดกฎหมาย” ต้องโทษ ถูกจับ และปรับ เตือนประชาชนอย่าหลงเชื่อนายหน้า
วันศุกร์ที่ 23 มิถุนายน 2566
23/06/2566
รองโฆษกรัฐบาล นางสาวรัชดาฯ ย้ําต่างชาติทํางานนวดที่จีน “ผิดกฎหมาย” ต้องโทษ ถูกจับ และปรับ เตือนประชาชนอย่าหลงเชื่อนายหน้า
รองโฆษกรัฐบาล นางสาวรัชดาฯ ย้ําต่างชาติทํางานนวดที่จีน “ผิดกฎหมาย” ต้องโทษ ถูกจับ และปรับ เตือนประชาชนอย่าหลงเชื่อนายหน้า
วันนี้ (23 มิถุนายน 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขอย้ําเตือนสร้างการรับรู้ให้ประชาชนต่อกรณีที่ยังมีผู้หลงผิดไปทํางานนวดที่จีน ซึ่งรัฐบาลจีนไม่มีนโยบายให้ชาวต่างชาติประกอบอาชีพนวด หากถูกจับได้ จะถูกปรับ ถูกกักขัง และส่งตัวกลับไทย
ต่อกรณีที่มีคนไทยหลายรายถูกมิจฉาชีพชักชวนให้ไปทํางานนวด หรือ ผู้สอนนวดในประเทศจีน นั้น กระทรวงการต่างประเทศ และหน่วยงานที่เกี่ยวข้องจึงมีการแจ้งเตือนประชาชน ย้ําเตือนว่า “รัฐบาลจีนไม่มีนโยบายให้ชาวต่างชาติมาประกอบอาชีพนวด” ขอให้ระมัดระวัง ไม่ให้ถูกหลอกโดยนายหน้า หรือมิจฉาชีพ ซึ่งเมื่อถูกทางการจีนจับได้ต้องถูกปรับด้วยจํานวนเงินที่สูงถึงห้าหมื่นบาท หรืออาจถูกกักขัง และส่งตัวกลับไทย ดังนั้น ต้องตรวจสอบความน่าเชื่อถือของนายหน้า งานที่ทํา รายละเอียดสัญญาจ้างให้ดี ไม่หลงเชื่อคําชวนด้วยวาจาโดยไม่มีเอกสารลายลักษณ์อักษร เพราะจะไม่สามารถเรียกร้องได้ตามกฎหมาย
“ขอย้ําเตือนสร้างการรับรู้ รวมทั้งเตือนภัยแก่ผู้ต้องการไปทํางานต่างประเทศ ชาวต่างชาติทํางานนวดที่จีนไม่ได้ ผิดกฎหมาย ขอย้ําว่าต้องตรวจสอบติดต่อการทํางานต่างประเทศจากหน่วยงานที่น่าเชื่อถือ อย่าหลงเชื่อนายหน้า หากหลงเชื่อนายหน้าเถื่อนแล้ว มีกรณีที่เคยเกิดขึ้น เช่น นายจ้างยึดหนังสือเดินทาง เงินเดือนและค่าล่วงเวลาไม่เป็นไปตามที่ตกลง สภาพความเป็นอยู่ไม่เหมาะสม และที่สําคัญ คือ หากถูกจับในข้อหาลักลอบทํางาน จะถูกปรับ ถูกกักขัง และส่งตัวกลับไทย” นางสาวรัชดาฯ กล่าว
ทั้งนี้ หากคนไทยตกทุกข์ได้ยากหรือต้องการขอความช่วยเหลือให้ติดต่อ สถานทูต/สถานกงสุลไทยในต่างประเทศ
รัฐบาลไทย-ข่าวทำเนียบรัฐบาล-กรมทางหลวงชนบท ชวนท่องเที่ยวชมเมืองชุมพรแบบ 360 องศา เต็มอิ่มกับธรรมชาติ
วันศุกร์ที่ 23 มิถุนายน 2566
กรมทางหลวงชนบท ชวนท่องเที่ยวชมเมืองชุมพรแบบ 360 องศา เต็มอิ่มกับธรรมชาติ
สักการพระมหาโพธิสัตว์อวโลกิเตศวร บนจุดชมวิวเขามัทรี ผ่านถนนสาย ชพ.4017 แยก ทล.4098
กรมทางหลวงชนบท (ทช.) กระทรวงคมนาคมเชิญชวนประชาชนและนักท่องเที่ยวขึ้นเขามัทรี ชมวิวทิวทัศน์แบบ 360 องศา ชมธรรมชาติ เที่ยวเกาะ สักการะสิ่งศักดิ์สิทธิ์และแหล่งท่องเที่ยวบนถนนสาย ชพ.4017 แยก ทล.4098 จังหวัดชุมพร
จุดชมวิวเขามัทรี บนเส้นทางชุมพร - ปากน้ํา - หาดทราย สามารถชมวิวทิวทัศน์ได้รอบเมืองมองเห็นชายหาดของทะเลชุมพรและเกาะ เช่น เกาะมัตโพน เกาะเสม็ด เกาะมัตรา อีกทั้งมองเห็นปากน้ําชุมพร ชุมชนปากน้ํา หมู่บ้านชาวประมง และวิถีชีวิตของชาวประมง ด้านบนมีพระมหาโพธิสัตว์อวโลกิเตศวร หรือ พระโพธิสัตว์กวนอิม ที่ประชาชนนิยมมาสักการบูชาขอพร โดยในช่วงเย็นจะมองเห็นพระอาทิตย์ที่สวยงาม มีร้านกาแฟและรังนกสินค้าขึ้นชื่อของจังหวัดชุมพร จุดชมวิวเขามัทรีเปิดให้ขึ้นชมตั้งแต่เวลา 06.00 - 19.00 น. นอกจากนี้ มีหาดภราดรภาพ เต็มไปด้วยความร่มรื่นของทิวมะพร้าวที่ยืนต้นเรียงรายริมชายทะเล มีร้านอาหารและหมู่บ้านชาวประมงตั้งอยู่ใกล้ ๆ สามารถเดินชมวิถีชีวิต ถ่ายรูปเก็บไว้เป็นที่ระลึกจากนั้นเดินทางมายังศาลกรมหลวงชุมพรเขตอุดมศักดิ์ องค์บิดาของทหารเรือไทย หรือที่เรียกว่า “เสด็จเตี่ย” บริเวณหาดทรายรี และมีเรือรบหลวงพระร่วงจําลอง ที่หันหน้าออกสู่ทะเล หาดทรายรีเป็นอีกหนึ่งหาดยอดนิยม บริเวณรอบ ๆ จะมีที่พัก ร้านอาหาร และจุดเช็กอินถ่ายรูปพักผ่อน นอกจากนี้ บนถนนสาย ชพ.4017 มีอุทยานแห่งชาติหมู่เกาะชุมพร แหล่งท่องเที่ยวทางธรรมชาติ ที่มีกิจกรรรมให้ทํามากมาย เช่น เส้นทางเดินศึกษาธรรมชาติป่าชายเลน ล่องเรือ พายเรือ ดําน้ําชมปะการัง และมีเกาะมากกว่า 40 เกาะ
การเดินทางมาจุดชมวิวเขามัทรี จังหวัดชุมพร สามารถใช้เส้นทางจากตัวเมืองชุมพรใช้เส้นทาง ทล.4001 เข้าสู่ ทล.4119 และ ทล.4098 ประมาณ 14.7 กิโลเมตร หรือใช้เส้นทางถนนสาย ชพ.4017 แยก ทล.4098 - บ้านหาดทรายรี ผ่านอุทยานแห่งชาติหมู่เกาะชุมพร หาดทรายรี ศาลกรมหลวงชุมพรเขตอุดมศักดิ์ หาดภราดรภาพและบรรจบที่เขามัทรี ทั้งนี้ หากต้องการสอบถามข้อมูลในการเดินทางติดต่อได้ที่แขวงทางหลวงชนบทชุมพร โทร. 0 7763 0210
รัฐบาลไทย-ข่าวทำเนียบรัฐบาล-ปลัดฯ ณัฐพล ประชุมด่วน สั่งการทุกหน่วยงาน อก. เร่งรัดสถานประกอบการทั่วประเทศที่อยู่ในกำกับของแต่ละหน่วยงาน รายงานข้อมูลให้เป็นไปตามกฎหมายที่เกี่ยวข้อง
วันศุกร์ที่ 23 มิถุนายน 2566
23/06/2566
ปลัดฯ ณัฐพล ประชุมด่วน สั่งการทุกหน่วยงาน อก. เร่งรัดสถานประกอบการทั่วประเทศที่อยู่ในกํากับของแต่ละหน่วยงาน รายงานข้อมูลให้เป็นไปตามกฎหมายที่เกี่ยวข้อง
ปลัดกระทรวงอุตสาหกรรม ณัฐพล ประชุมด่วน สั่งการทุกหน่วยงาน อก. เร่งรัดสถานประกอบการทั่วประเทศที่อยู่ในกํากับของแต่ละหน่วยงาน 1) เข้าระบบทะเบียนลูกค้า อก. และ 2) รายงานข้อมูลการประกอบกิจการผ่านระบบการรายงานข้อมูลกลางของ อก. ให้ถูกต้องครบถ้วน
ปลัดกระทรวงอุตสาหกรรม ณัฐพล ประชุมด่วน สั่งการทุกหน่วยงาน อก. เร่งรัดสถานประกอบการทั่วประเทศที่อยู่ในกํากับของแต่ละหน่วยงาน 1) เข้าระบบทะเบียนลูกค้า อก. และ 2) รายงานข้อมูลการประกอบกิจการผ่านระบบการรายงานข้อมูลกลางของ อก. ให้ถูกต้องครบถ้วน ตามข้อกําหนดของข้อมูลและภายในกรอบระยะเวลาของการรายงานข้อมูลให้เป็นไปตามที่แต่ละกฎหมายที่เกี่ยวข้องของ อก. กําหนด
วันที่ 21 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมพร้อมสั่งการให้ทุกหน่วยงานในสังกัดกระทรวงอุตสาหกรรม (อก.) ทั่วประเทศ เร่งรัดให้โรงงานอุตสาหกรรมให้เข้าไปลงทะเบียนและรายงานข้อมูลการประกอบกิจการดังนี้ 1. ลงทะเบียนลูกค้ากระทรวงอุตสาหกรรม (i-Industry) ผ่านช่องทาง https://i.industry.go.th/2. รายงานข้อมูลการประกอบการผ่านระบบการรายงานข้อมูลกลางของ อก. (i-SingleForm) สําหรับผู้ประกอบกิจการโรงงานที่ยังไม่ส่งรายงานประจําปีเกี่ยวกับสิ่งปฏิกูลและวัสดุที่ไม่ใช้แล้ว จะต้องเร่งดําเนินการรายงานในระบบการรายงานข้อมูลกลางของ อก.(i-SingleForm) ให้ครบทุกโรงงาน ภายในวันที่ 30 มิถุนายน 2566 และเน้นย้ําให้ทุกโรงงานกรอกข้อมูลในระบบให้ครบถ้วน ทั้งนี้ กําชับให้หัวหน้าผู้ตรวจราชการฯ และผู้ตรวจราชการกระทรวงอุตสาหกรรม ช่วยกํากับดูแล และหาแนวทางให้ สอจ. ดําเนินการได้อย่างทันท่วงที
โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหารกระทรวงอุตสาหกรรม อุตสาหกรรมจังหวัดทั่วประเทศ และเจ้าหน้าที่ที่เกี่ยวข้อง เข้าร่วมการประชุมดังกล่าว ณ ห้องประชุมชุณหะวัณ และผ่านระบบ Zoom Meeting
รัฐบาลไทย-ข่าวทำเนียบรัฐบาล-ขอเชิญเข้าร่วมส่งผลงานออกแบบ Infographic  สำนึกในพระมหากรุณาธิคุณและถวายความจงรักภักดีเทิดทูนสถาบันพระมหากษัตริย์ ชิงเงินรางวัลมูลค่ารวม 505,000 บาท
วันศุกร์ที่ 23 มิถุนายน 2566
ขอเชิญเข้าร่วมส่งผลงานออกแบบ Infographic  สํานึกในพระมหากรุณาธิคุณและถวายความจงรักภักดีเทิดทูนสถาบันพระมหากษัตริย์ ชิงเงินรางวัลมูลค่ารวม 505,000 บาท
...
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี แนวโน้มตลาดเครื่องสำอางไทยเติบโตต่อเนื่อง คาดปี 2573 มีมูลค่า 3.23 แสนล้านบาท พร้อมยกระดับอุตสาหกรรมเครื่องสำอาง
วันศุกร์ที่ 23 มิถุนายน 2566
23/06/2566
​โฆษกรัฐบาลเผย นายกฯ ยินดี แนวโน้มตลาดเครื่องสําอางไทยเติบโตต่อเนื่อง คาดปี 2573 มีมูลค่า 3.23 แสนล้านบาท พร้อมยกระดับอุตสาหกรรมเครื่องสําอาง
สู่ตลาด Bio Based Beauty ปลอดภัย ใส่ใจสิ่งแวดล้อม
วันนี้ (23 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานวิเคราะห์แนวโน้มตลาดเครื่องสําอางไทย และยินดีเป็นอย่างยิ่งที่อุตสาหกรรมเครื่องสําอางไทยมีแนวโน้มฟื้นตัวและเติบโตได้ดีภายหลังสถานการณ์โควิด - 19 ยอดปี 2565 ส่งออกเครื่องสําอางมีมูลค่ากว่า 8.27 หมื่นล้านบาท เพิ่มขึ้น 15.6% YOY
โฆษกประจําสํานักนายกรัฐมนตรี กล่าวว่า ศูนย์วิจัย Krungthai COMPASS วิเคราะห์แนวโน้มตลาดเครื่องสําอางของไทย มีแนวโน้มเติบโตหลังเปิดประเทศ โดยมีอัตราการเติบโตปี 2565 – 2573 เฉลี่ยร้อยละ 5 ต่อปี และในปี 2573 คาดว่าจะมีมูลค่ากว่า 3.23 แสนล้านบาท เพิ่มขึ้นประมาณ 1.5 เท่า จากปี 2565 โดยเครื่องสําอางที่ผลิตส่วนใหญ่ร้อยละ 72 เป็นการจําหน่ายในประเทศ และอีกร้อยละ 28 เป็นการส่งออกตลาดที่สําคัญ ได้แก่ อาเซียน ญี่ปุ่น ออสเตรเลีย เกาหลีใต้ และจีน ซึ่งในช่วง 4 เดือนแรก (มกราคม – เมษายน) ของปี 2566 ไทยส่งออกเครื่องสําอางกว่า 2.82 หมื่นล้านบาท เพิ่มขึ้นถึงร้อยละ 11.9 เมื่อเทียบกับช่วงเดียวกันของปี 2565 และคาดการณ์ภาพรวมในปี 2566 – 2567 ตลาดส่งออกเครื่องสําอางของไทยมีโอกาสขยายตัวต่อเนื่องที่ร้อยละ 12.4 และ 14.8 ตามลําดับ สะท้อนว่าเครื่องสําอางของไทยเป็นที่ต้องการในตลาดต่างประเทศ
โฆษกประจําสํานักนายกรัฐมนตรี กล่าวถึงการวิเคราะห์ทางการตลาด ซึ่งแนวโน้มผู้บริโภคในยุคหลังโควิด-19 หันมาให้ความสําคัญกับสิ่งแวดล้อมและความปลอดภัยของผลิตภัณฑ์มากขึ้น ทําให้ผู้ประกอบการเครื่องสําอางต้องปรับตัวมากขึ้น และพัฒนาผลิตภัณฑ์โดยใช้วัตถุดิบที่มีส่วนผสมจากธรรมชาติ หรือ Bio Based Beauty ซึ่งประเทศไทยมีความพร้อม เนื่องจากเป็นผู้ผลิตสินค้าเกษตรสําคัญเป็นลําดับต้นของโลก และรัฐบาลมีนโยบายสนับสนุน เนื่องจากเป็นหนึ่งในอุตสาหกรรมเป้าหมาย (S-Curve) ในกลุ่มผลิตภัณฑ์ชีวภาพ โดยศูนย์วิจัย Krungthai COMPASS ประเมินว่า ในปี 2573 ตลาด Bio Based Beauty ในไทยจะมีมูลค่าสูงถึงประมาณ 2.17 หมื่นล้านบาท เติบโตเฉลี่ยร้อยละ 13 ต่อปี จากปี 2565 และจะสามารถเพิ่มอัตรากําไรสุทธิของผู้ประกอบการผลิตเครื่องสําอางได้ถึงร้อยละ 15 จากการผลิตเครื่องสําอางทั่วไปซึ่งอยู่ที่ร้อยละ 5
“นายกรัฐมนตรีชื่นชมการพัฒนาในภาคอุตสาหกรรมของไทย ซึ่งรวมถึงอุตสาหกรรมเครื่องสําอาง เห็นแนวโน้มฟื้นตัวอย่างต่อเนื่อง แข็งแกร่ง ส่วนหนึ่งเป็นความสําเร็จจากการดําเนินนโยบายของรัฐบาล สนับสนุนการยกระดับและเพิ่มขีดความสามารถในการแข่งขันให้กับภาคอุตสาหกรรมของประเทศ พร้อมเพิ่มโอกาสในการขยายการส่งออกและลดต้นทุนการนําเข้าวัตถุดิบ ผ่านการใช้สิทธิประโยชน์ทางการค้าผ่านความตกลงการค้าเสรี (FTA) กับหลายประเทศ ทั้งนี้ ต้องขอบคุณทุกหน่วยงานที่เกี่ยวข้อง ที่ได้ร่วมกันผลักดันโอกาสจากนโยบายของรัฐบาล โดยนายกรัฐมนตรีเชื่อมั่นว่า ด้วยศักยภาพและความพร้อมของไทย จะส่งเสริมให้ภาคอุตสาหกรรมไทยเติบโตได้อย่างเข้มแข็ง มั่นคง และเป็นส่วนสําคัญในการผลักดันการฟื้นตัวทางเศรษฐกิจโดยรวมของประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับภาคเอกชน หารือแนวทางการส่งเสริมการปลูกมันฝรั่งภายในประเทศ เดินหน้า "ขยายพื้นที่ปลูก เพิ่มผลผลิต ทดแทนการนำเข้า"
วันศุกร์ที่ 23 มิถุนายน 2566
กระทรวงเกษตรฯ ร่วมกับภาคเอกชน หารือแนวทางการส่งเสริมการปลูกมันฝรั่งภายในประเทศ เดินหน้า "ขยายพื้นที่ปลูก เพิ่มผลผลิต ทดแทนการนําเข้า"
กระทรวงเกษตรฯ ร่วมกับภาคเอกชน หารือแนวทางการส่งเสริมการปลูกมันฝรั่งภายในประเทศ เดินหน้า "ขยายพื้นที่ปลูก เพิ่มผลผลิต ทดแทนการนําเข้า"
นายสุรเดช สมิเปรม รองปลัดกระทรวงเกษตรและสหกรณ์ พร้อมด้วย นายอภัย สุทธิสังข์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (นายประยูร อินสกุล) ให้เป็นประธานร่วมในการประชุมหารือแนวทางการส่งเสริมการปลูกมันฝรั่งภายในประเทศ ร่วมกับ บริษัท เป๊ปซี่-โคล่า (ไทย) เทรดดิ้ง จํากัด โดยมี ผู้แทนจากหน่วยงานในสังกัดที่เกี่ยวข้อง อาทิ กรมส่งเสริมการเกษตร กรมชลประทาน กรมวิชาการเกษตร กรมพัฒนาที่ดิน สํานักงานเศรษฐกิจการเกษตร สํานักแผนงานและโครงการพิเศษ (สป.กษ.) สํานักงานเลขานุการคณะกรรมการส่งเสริมและพัฒนาระบบเกษตรพันธสัญญา (สป.กษ.) เข้าร่วมประชุม ณ ห้องประชุมกระทรวงเกษตรและสหกรณ์
นายสุรเดช เปิดเผยว่า ตามที่ปลัดกระทรวงเกษตรและสหกรณ์ได้มีนโยบายขับเคลื่อนตลาดนําการผลิตสินค้าเกษตรรายสินค้า โดยการส่งเสริมการผลิตสินค้าเกษตรทดแทนการนําเข้า (ข้าวสาลี มันฝรั่ง กาแฟ ยูคาลิปตัส) เพื่อทดแทนการนําเข้าผลผลิตจากต่างประเทศ ที่ประชุมจึงได้หารือร่วมกับภาคเอกชนถึงแนวทางการส่งเสริมการปลูกมันฝรั่งภายในประเทศ โดยมีเป้าหมายการขยายพื้นที่ปลูกมันฝรั่งปีละ 10,000 ไร่ในพื้นที่ 9 จังหวัด ประกอบด้วย เชียงใหม่ เชียงราย ลําปาง ตาก ลําพูน แม่ฮ่องสอน พะเยา สกลนคร และ นครพนม เบื้องต้นจากการสํารวจความต้องการเพื่อเตรียมความพร้อมการขยายพื้นที่ปลูกมันฝรั่งในประเทศ ได้พื้นที่ 3,990 ไร่ โดยได้มอบหมายให้กรมส่งเสริมการเกษตรดําเนินการประเมินศักยภาพพื้นที่ในการปลูกมันฝรั่งร่วมกับภาคเอกชน และวางแผนพื้นที่ให้เหมาะสมต่อไป
นอกจากนี้ที่ประชุมมีความเห็นร่วมกันในแนวทางการเพิ่มผลผลิตมันฝรั่งต่อไร่ จากเดิม 3.5 ตันต่อไร่ เพิ่มเป็น 5 ตันต่อไร่ โดยมอบหมายให้หน่วยงานในสังกัดให้ความรู้ด้านวิชาการกับเกษตรกร ตั้งแต่ขั้นตอนการเตรียมดิน การส่งเสริมการไถกลบตอซังเพื่อรักษาคุณภาพดิน ตลอดจนการดูแลเพาะปลูกที่เหมาะสม
ทั้งนี้ จากการประชุมคณะอนุกรรมการจัดการการผลิตและการตลาดกระเทียม หอมแดง หอมหัวใหญ่ และมันฝรั่ง ครั้งที่ 1/2566 เมื่อวันที่20 มิถุนายน 2566 ที่ผ่านมา ที่ประชุมมีมติเห็นชอบกําหนดราคาซื้อขายมันฝรัั่งขั้นต่ํา ในช่วงฤดูฝนอยู่ที่ 14 บาท ต่อกิโลกรัม และฤดูหนาวอยู่ที่ 11 บาทต่อกิโลกรัม (ฤดูกาลปกติ) รวมทั้งพิจารณาการทําเกษตรพันธสัญญา และ (ร่าง) เกษตรพันธสัญญาที่เกษตรกรดําเนินการกับบริษัทด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมงาน “Automotive Summit Appreciation Night 2023” พร้อมแสดงความยินดีแก่ สถาบันยานยนต์ ในโอกาสครบรอบ 25 ปี และงานสัมมนาวิชาการออโต้โมทีฟฯ
วันศุกร์ที่ 23 มิถุนายน 2566
23/06/2566
ปลัดฯ ณัฐพล ร่วมงาน “Automotive Summit Appreciation Night 2023” พร้อมแสดงความยินดีแก่ สถาบันยานยนต์ ในโอกาสครบรอบ 25 ปี และงานสัมมนาวิชาการออโต้โมทีฟฯ
ปลัดกระทรวงอุตสาหกรรม ณัฐพล ร่วมงาน “Automotive Summit Appreciation Night 2023” พร้อมแสดงความยินดีแก่ สถาบันยานยนต์ ในโอกาสครบรอบ 25 ปี และงานสัมมนาวิชาการออโต้โมทีฟ ซัมมิท ครบรอบ 10 ปี
เมื่อวันที่ 21 มิถุนายน 2566 เวลา 18.30 น. ดร.ณัฐพล รังสิตพล ปลัดกระทรวงอุตสาหกรรม เข้าร่วมงาน “Automotive Summit Appreciation Night 2023” สัมมนาวิชาการออโต้โมทีฟ ซัมมิท ครบรอบ 10 ปี และกล่าวแสดงความยินดีแก่ สถาบันยานยนต์ ในโอกาสครบรอบ 25 ปี ณ ห้อง SILK 3 ศูนย์นิทรรศการและการประชุมไบเทค บางนา โดยมี นายอนุสรณ์ เนื่องผลมาก ประธานกรรมการสถาบันยานยนต์ ดร. เกรียงศักดิ์ วงศ์พร้อมรัตน์ ผู้อํานวยการสถาบันยานยนต์ คณะกรรมการสถาบันยานยนต์ ผู้บริหารองค์กรภาคราชการ ภาคการศึกษา ผู้บริหาร อาร์เอ็กซ์ เทรดเด็กซ์ ผู้บริหารบริษัทยานยนต์และชิ้นส่วนยานยนต์ ให้การต้อนรับ
ปลัดกระทรวงอุตสาหกรรม กล่าวว่า สถาบันยานยนต์ นับเป็นหน่วยงานภายใต้การกํากับดูแลของกระทรวงอุตสาหกรรม จากการที่รัฐบาลได้มอบหมายให้สถาบันยานยนต์เป็นกลไกลหลักของรัฐ ที่ช่วยสนับสนุนการขับเคลื่อนการพัฒนาอุตสาหกรรมยานยนต์ มีหน้าที่สําคัญในการเสริมสร้างศักยภาพของผู้ประกอบการ ดําเนินการด้านการทดสอบและพัฒนาผลิตภัณฑ์ ทําให้เกิดการพัฒนาเทคโนโลยี และยกระดับมาตรฐานการผลิตให้สูงขึ้น รวมทั้งส่งเสริมการพัฒนาบุคลากรให้มีคุณภาพ เพื่อรองรับการขยายตัวของอุตสาหกรรมยานยนต์
กระทรวงอุตสาหกรรม เล็งเห็นความสําคัญเรื่องการลดปริมาณมลพิษจากรถยนต์สันดาปภายในรถรุ่นใหม่ โดยมอบหมายให้ สํานักงานมาตรฐานผลิตภัณฑ์อุตสาหกรรม (สมอ.) วางแผนปรับมาตรฐานการปล่อยมลพิษจากยูโร 4 ที่ใช้ในปัจจุบัน เป็นมาตรฐานยูโร 5 และยูโร 6 ในอนาคตอันใกล้นี้ รวมทั้งส่งเสริมให้มีโครงสร้างพื้นฐานด้านการตรวจสอบรับรองที่มีความพร้อม เช่น ศูนย์ทดสอบยานยนต์และยางล้อแห่งชาติ (ATTRIC) และสนับสนุนการการจัดตั้งศูนย์ทดสอบแบตเตอรี่ยานยนต์ไฟฟ้า ซึ่งดําเนินงานโดยสถาบันยานยนต์ เพื่อสนับสนุนนโยบายรัฐบาลด้าน EV ให้เกิดการผลิตและการใช้ยานยนต์ไฟฟ้าในประเทศ เป็นไปตามเป้าหมายการผลิตและการใช้ยานยนต์ไร้มลพิษ หรือ Zero Emission Vehicle (ZEV) ตามนโยบาย 30@30 ลดการใช้น้ํามัน ลดปริมาณการปล่อยไอเสีย รวมทั้งลดฝุ่น PM 2.5 ซึ่งเป็นหนึ่งกลไกในการนําพาประเทศไทยเข้าสู่สังคมคาร์บอนต่ํา
นอกจากนี้ไป สถาบันยานยนต์จะนําพาอุตสาหกรรมยานยนต์ไปสู่เทคโนโลยีการผลิตยานยนต์แห่งอนาคต การยกระดับขีดความสามารถของผู้ประกอบการชิ้นส่วนยานยนต์ไทย พัฒนาและส่งเสริมให้เกิดนวัตกรรมใหม่ ๆ ดําเนินการด้านการทดสอบยานยนต์และชิ้นส่วนยานยนต์อย่างครบวงจร เพื่อผลักดันให้ประเทศไทยก้าวสู่การเป็นฐานการผลิตยานยนต์ไฟฟ้าและชิ้นส่วนที่สําคัญของโลก ได้อย่างมีศักยภาพและเป็นที่ยอมรับในระดับสากล
สุดท้ายนี้ ปลัดฯ ได้กล่าวเชิญชวนให้ผู้ประกอบการยานยนต์เข้ามาใช้บริการทดสอบยานยนต์และยางล้อ ที่ได้รับมาตรฐานสากล R117, R41, R51, R13, R13H, R79 และการทดสอบตามมาตรฐานผลิตภัณฑ์อุตสาหกรรมของไทย (มอก.) ณ สนามทดสอบ ศูนย์ทดสอบยานยนต์และยางล้อแห่งชาติ (ATTRIC) อ.สนามชัยเขต จ.ฉะเชิงเทรา
รัฐบาลไทย-ข่าวทำเนียบรัฐบาล-​PM pleased with the innovation of portable kidney screening kits from Chulalongkorn University doctors committed to support educational institutions in medical science
วันศุกร์ที่ 23 มิถุนายน 2566
23/06/2566
​PM pleased with the innovation of portable kidney screening kits from Chulalongkorn University doctors committed to support educational institutions in medical science
and public health research
June 21, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha commends the success in research and development (R&D) of an innovative portable early-stage chronic kidney disease screening kit test by the Department of Internal Medicine, Faculty of Medicine, Chulalongkorn University in collaboration together with the researcher network of the Health Systems Research Institute (HSRI) and the research team on “Development of Early - Stage Chronic Kidney Disease Screening using Albuminuria Test Kit”.
According to patient statistics and reports from hospitals under the Ministry of Public Health, there were 1,007,251 patients with chronic kidney disease in 2021. This research project has received research funding from the Health Systems Research Institute (HSRI) to evaluate the effectiveness of a chronic kidney disease screening kit in the early stages of chronic kidney disease, as well as to develop a point of care testing approach for kidney disease screening. This includes a kidney disease screening kit, a data recording system, an automatic data collector and processor, and a new innovative feature to assess kidney function and display examination values. The research has developed an innovative model for screening earlier stages of chronic kidney disease, as the public are now able to identify early indicators of kidney disease through the measurement of Albumin levels.
As there is a growing trend of chronic kidney disease in the Thai population, this innovative portable screening kit/device can help increase accessibility to healthcare services and strengthen the Thai healthcare system. Additionally, it can be a convenient alternative for people living in more remote or local areas far from hospitals or clinics. This portable screening kit can also be used in fieldwork, community hospitals, or in local health centers that may lack laboratory facilities, allowing the general population to have greater access to chronic kidney disease screening.
According to the Government Spokesperson, the Prime Minister commends the research and development of innovations in the field of public health as a means of fostering the participation and involvement of educational institutions, advancing technological innovation, and utilizing it for the improvement of the Thai healthcare system. This aligns with the government’s public healthcare policy goals that aims to increase research capabilities in medical science and public health. This is yet another remarkable achievement resulting from collaboration across all sectors.
รัฐบาลไทย-ข่าวทำเนียบรัฐบาล-ปรับสูตรวัคซีนโปลิโอ “ฉีด 2 หยอด 3” เริ่มวันที่ 1 ก.ค. 66 เป็นต้นไป
วันศุกร์ที่ 23 มิถุนายน 2566
ปรับสูตรวัคซีนโปลิโอ “ฉีด 2 หยอด 3” เริ่มวันที่ 1 ก.ค. 66 เป็นต้นไป
.....
แจ้งข่าวไปยังผู้ปกครองที่มีบุตรหลานในช่วงวัย “รับวัคซีนโปลิโอ” กระทรวงสาธารณสุข และที่หน่วยงานที่เกี่ยวข้อง ได้ดําเนินการปรับสูตรการให้วัคซีนโปลิโอในเด็กเป็น “2 IPV + 3 OPV” หรือฉีด 2 เข็ม หยอด 3 ครั้ง ตั้งแต่วันที่ 1 ก.ค. 66 เป็นต้นไป
.
การปรับสูตรดังกล่าว ประกอบด้วย:
• ฉีดวัคซีนโปลิโอ (IPV) 2 เข็ม เมื่ออายุ 2 เดือน และ 4 เดือน
• หยอดวัคซีนโปลิโอ (OPV) 3 ครั้ง เมื่ออายุ 6 เดือน, 1 ขวบครึ่ง และ 4 ขวบ
.
ประโยชน์ที่เด็กไทยจะได้รับ คือ เสริมภูมิคุ้มกัน ลดความเสี่ยงพิการและเสียชีวิตจากโรคโปลิโอที่อาจแพร่ระบาดเข้ามาจากประเทศอื่น
.
ทั้งนี้ ผู้ปกครองสามารถนําบุตรหลานเข้ารับวัคซีนได้ที่หน่วยบริการสาธารณสุขของรัฐและเอกชน “ในระบบหลักประกันสุขภาพแห่งชาติ” ที่อยู่ใกล้บ้าน โดยไม่เสียค่าใช้จ่าย
.
อ่านเพิ่มเติม คลิกhttps://www.thaigov.go.th/news/contents/details/69500
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลจับมือโรงพยาบาลกรุงเทพ นำร่องโครงการฝึกงานเยาวชนจังหวัดชายแดนใต้ด้านภาษาอาหรับ เสริมทักษะรองรับตลาดตะวันออกกลาง
วันศุกร์ที่ 23 มิถุนายน 2566
23/06/2566
รัฐบาลจับมือโรงพยาบาลกรุงเทพ นําร่องโครงการฝึกงานเยาวชนจังหวัดชายแดนใต้ด้านภาษาอาหรับ เสริมทักษะรองรับตลาดตะวันออกกลาง
รัฐบาลจับมือโรงพยาบาลกรุงเทพ นําร่องโครงการฝึกงานเยาวชนจังหวัดชายแดนใต้ด้านภาษาอาหรับ เสริมทักษะรองรับตลาดตะวันออกกลาง
วันนี้ (23 มิ.ย. 66) นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ตามนโยบายรัฐบาลที่มุ่งส่งเสริมการเพิ่มทักษะภาษาอาหรับแก่เยาวชนจังหวัดชายแดนใต้เพื่อเข้าถึงโอกาสการจ้างงาน ในอุตสาหกรรมการท่องเที่ยว การแพทย์ และการส่งออก ซึ่งปัจจุบันนี้มีความต้องการผู้ที่มีความสามารถในภาษาดังกล่าวอย่างมาก และจะมีเพิ่มมากขึ้น สืบเนื่องจากความสัมพันธ์ที่ดีและนโยบายการต่างประเทศที่มุ่งเป้ากลุ่มประเทศตะวันออกกลาง
นางสาวรัชดา กล่าวว่า ในการขับเคลื่อนงานดังกล่าวจําเป็นอย่างยิ่งที่ต้องได้รับการสนับสนุนจากภาคเอกชน จึงได้นําร่องประสานขอการสนับสนุนจาก
โรงพยาบาลกรุงเทพ ซึ่งเป็นโรงพยาบาลที่มีชื่อเสียงระดับภูมิภาค อีกทั้งมีผู้รับบริการชาวอาหรับจํานวนมาก จึงเป็นโอกาสที่ดีที่จะพัฒนาทักษะทางด้านภาษาอาหรับของเยาวชนซึ่งมีการเรียนการสอนอย่างกว้างขวาง และเปิดโลกทัศน์ให้มีประสบการณ์การทํางานจริง ทั้งนี้ ทางโรงพยาบาลกรุงเทพมีความยินดีให้การสนับสนุนอย่างยิ่ง และได้กําหนด “โครงการช่วยเหลือนักศึกษาเข้ามาช่วยปฏิบัติงานในฐานะผู้ฝึกงานด้านภาษาอาหรับ” โดยทางศูนย์อํานวยการบริหารจังหวัดชายแดนใต้ (ศอ.บต.) จะรับหน้าที่เป็นผู้ประสานงานกับมหาวิทยาลัยสงขลานครินทร์ วิทยาเขตปัตตานี มหาวิทยาลัยนราธิวาสราชนครินทร์ มหาวิทยาลัยราชภัฎยะลา มหาวิทยาลัยฟาฏอนี สมาคมสมาพันธ์โรงเรียนเอกชนภาคใต้ และผู้แทนผู้สําเร็จการศึกษาจากประเทศโลกอาหรับ เพื่อร่วมกันกําหนดแรวทางการคัดสรรเยาวชนที่ประสงค์จะร่วมโครงการต่อไป อีกทั้งจะได้มีการประเมินผลเพื่อปรับปรุงแนวทางและดําเนินการประสานความร่วมมือกับเอกชนรายอื่นๆ เพื่อต่อยอดการส่งเสริมโอกาสแก่เยาวชนในพื้นที่ และตอบโจทย์ความต้องการทรัพยากรบุคคลในภาคธุรกิจ
ในวันนี้ (23 มิ.ย.) มีการประชุมติดตามการขับเคลื่อนโครงการดังกล่าวโดยมี พลเรือตรี สมเกียรติ ผลประยูร เลขาธิการศอ.บต. เป็นประธานการประชุม นางสาวรัชดา ธนาดิเรก นางสุนิสา รามแก้ว ผู้ช่วยเลขาธิการศอ.บต. และผู้แทนหน่วยงานที่เกี่ยวข้องเข้าร่วมประชุม ซึ่งเบื้องต้นทางโรงพยาบาลฯพร้อมให้การสนับสนุนค่าเบี้ยเลี้ยง ที่พัก และให้ปฏิบัติงานในแผนกกลุ่มภาษาอาหรับ แผนกประสานงานผู้ป่วยอาหรับ แผนกการตลาดผู้ป่วยอาหรับ ระยะเวลา 2 เดือน
“ท่านนายกรัฐมนตรี ได้ฝากขอบคุณโรงพยาบาลกรุงเทพที่ให้การสนับสนุนโครงการนี้อย่างเต็มที่ ถือเป็นการสร้างโอกาสแก่เยาวชน ทั้งที่จะได้ฝึกงาน และเพิ่มพูนประสบการณ์ชีวิต ที่สําคัญเป็นจุดเริ่มอันมีความหมายยิ่ง เพราะเป็นตัวอย่างของการแสดงถึงบทบาทภาคเอกชนในการเข้าเป็นส่วนหนึ่งของการส่งเสริมศักยภาพพื้นที่ชายแดนใต้”
รัฐบาลไทย-ข่าวทำเนียบรัฐบาล-ผู้ว่าฯ ชุมพร เร่งหาสาเหตุปลาตายเกลื่อนหาดทุ่งวัวแล่น พร้อมแจ้งเตือนประชาชนห้ามจับปลามาบริโภคเพราะอาจเสี่ยงอันตราย และกำชับหน่วยที่เกี่ยวข้องเร่งสร้างการรับรู้ สร้างการมีส่วนร่วม
วันศุกร์ที่ 23 มิถุนายน 2566
23/06/2566
ผู้ว่าฯ ชุมพร เร่งหาสาเหตุปลาตายเกลื่อนหาดทุ่งวัวแล่น พร้อมแจ้งเตือนประชาชนห้ามจับปลามาบริโภคเพราะอาจเสี่ยงอันตราย และกําชับหน่วยที่เกี่ยวข้องเร่งสร้างการรับรู้ สร้างการมีส่วนร่วม
ผู้ว่าฯ ชุมพร เร่งหาสาเหตุปลาตายเกลื่อนหาดทุ่งวัวแล่น พร้อมแจ้งเตือนประชาชนห้ามจับปลามาบริโภคเพราะอาจเสี่ยงอันตราย และกําชับหน่วยที่เกี่ยวข้องเร่งสร้างการรับรู้ สร้างการมีส่วนร่วมช่วยกันอนุรักษ์สิ่งแวดล้อม เพื่อให้ทุกคนได้อยู่คู่กับโลกใบนี้อย่างยืนยาว
เมื่อวันที่ 22 มิ.ย. 66 ที่หาดทุ่งวัวแล่น หมู่ 8 ตําบลสะพลี อําเภอปะทิว จังหวัดชุมพร นายวิสาห์ พูลศิริรัตน์ ผู้ว่าราชการจังหวัดชุมพร เปิดเผยว่า จากปรากฏการณ์น้ําแดงที่จังหวัดชุมพร ทําให้ปลาและสัตว์น้ํา ขึ้นมาตายเกยหาดทุ่งวัวแล่นจํานวนมาก ตนพร้อมด้วยประมงจังหวัดชุมพร นายอําเภอปะทิว และนายกองค์การบริหารส่วนตําบลสะพลี จึงได้ลงพื้นที่เพื่อตรวจสอบกรณีปรากฏการณ์ดังกล่าว
นายวิสาห์ พูลศิริรัตน์ ผู้ว่าราชการจังหวัดชุมพร กล่าวว่า ปรากฏการณ์ดังกล่าว เป็นปรากฏการณ์ปกติ ที่ชาวบ้านอําเภอปะทิว เรียกกันว่า “ปลาตายน้ําแดง” เกิดจากแพลงก์ตอนบลูม ซึ่งมักเกิดตอนต้นฤดูฝน เมื่อน้ําจืดลงทะเลเป็นจํานวนมาก พาธาตุอาหารลงทะเล ทําให้เกิดความหนาแน่นของแพลงก์ตอน ส่งผลให้สิ่งแวดล้อมในทะเลเปลี่ยนรวดเร็ว ทําให้ปลาขาดออกซิเจน เป็นสาเหตุทําให้ปลาตายและถูกน้ําทะเลซัดมาเกยที่หาด โดยในปีนี้มีความรุนแรงกว่าปกติ ซึ่งอาจเกี่ยวข้องกับภาวะโลกร้อน ทําให้น้ําทะเลมีอุณหภูมิสูงขึ้น ดังปรากฏในสื่อโซเชียลจํานวนมาก
นายวิสาห์ พูลศิริรัตน์ ผู้ว่าราชการจังหวัดชุมพร กล่าวเพิ่มเติมอีกว่า หลังจากเกิดเหตุ ตนได้สั่งการให้ ฝ่ายปกครองอําเภอ ประมงอําเภอ องค์กรปกครองส่วนท้องถิ่น กํานัน ผู้ใหญ่บ้าน และหน่วยงานที่เกี่ยวข้อง เร่งจัดเก็บปลาที่ตาย บริเวณหาดทุ่งวัวแล่นและนําไปกําจัดอย่างถูกวิธี เพื่อป้องกันปัญหาน้ําเน่าเสียและส่งกลิ่นเหม็น ที่จะส่งผลกระทบต่อสิ่งแวดล้อม ทําให้เกิดความสูญเสียทางเศรษฐกิจ พร้อมให้หน่วยงานที่เกี่ยวข้องกับสิ่งแวดล้อมทางทะเล เร่งดําเนินการตรวจสอบหาสาเหตุ ประเมินความรุนแรงของเหตุการณ์ และประเมินความสูญเสียของสัตว์น้ํา"ขอเน้นย้ําให้พี่น้องประชาชนที่มาเก็บปลา อย่าเพิ่งนําไปบริโภค ซึ่งเสี่ยงเกิดอันตราย เพราะยังไม่ทราบว่าเป็นแพลงก์ตอนบลูมชนิดใด อาจจะเป็นอันตรายกับผู้บริโภค ซึ่งจังหวัดชุมพร ได้ประสานให้ศูนย์วิจัยประมงชายฝั่ง มาเก็บตัวอย่างน้ําและปลาไปตรวจสอบแล้ว ซึ่งต้องรอผลตรวจว่าเป็นแพลงก์ตอนชนิดที่กินได้หรือไม่ แต่หากนําไปทําปุ๋ยหมักสามารถทําได้ และเป็นประโยชน์ด้วย ทั้งนี้ ได้กําชับให้ทุกหน่วยงานเร่งประชาสัมพันธ์สร้างการรับรู้ผ่านทุกช่องทางสื่อสาร พร้อมทั้ง สร้างความตระหนักในการอนุรักษ์สิ่งแวดล้อมและทรัพยากรธรรมชาติให้พี่น้องประชาชนมีส่วนร่วมลดสภาวะโลกร้อน ดังที่กระทรวงมหาดไทยได้ขับเคลื่อนเป้าหมายการพัฒนาที่ยั่งยืน (UN SDGs) ร่วมกับองค์การสหประชาชาติ เพื่อให้ทุกคนได้อยู่คู่กับโลกใบนี้ มีโลกที่สดใสตลอดไปอย่างยั่งยืน"
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดีเนื่องในวันสถาปนากรมอุตุนิยมวิทยา ครบรอบ 81 ปี
วันศุกร์ที่ 23 มิถุนายน 2566
ดีอีเอส ร่วมแสดงความยินดีเนื่องในวันสถาปนากรมอุตุนิยมวิทยา ครบรอบ 81 ปี
ดีอีเอส ร่วมแสดงความยินดีเนื่องในวันสถาปนากรมอุตุนิยมวิทยา ครบรอบ 81 ปี
วันนี้ (23 มิถุนายน 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) และคณะผู้บริหารกระทรวงฯ ร่วมเป็นเกียรติในงานในงานวันสถาปนากรมอุตุนิยมวิทยา ครบรอบ 81 ปี โดยมี นางสาวชมภารี ชมภูรัตน์ อธิบดีกรมอุตุนิยมวิทยา ให้การต้อนรับ ณ กรมอุตุนิยมวิทยา บางนา กรุงเทพมหานคร
_____________
รัฐบาลไทย-ข่าวทำเนียบรัฐบาล-ต่างชาติเชื่อมั่นไทย 5 เดือนแรก ปี 66 มีเม็ดเงินลงทุนแล้วกว่า 4.5 หมื่นล้าน
วันศุกร์ที่ 23 มิถุนายน 2566
ต่างชาติเชื่อมั่นไทย 5 เดือนแรก ปี 66 มีเม็ดเงินลงทุนแล้วกว่า 4.5 หมื่นล้าน
.....
กระทรวงพาณิชย์ เผยสถิติการลงทุนประกอบธุรกิจในประเทศไทยของชาวต่างชาติ ช่วง 5 เดือนแรกของปี 66 มีจํานวน 274 ราย รวมมูลค่าเงินลงทุน 45,392 ล้านบาท สามารถจ้างงานคนไทยรวม 2,999 คน สําหรับชาวต่างชาติที่เข้ามาลงทุนมากที่สุด 5 อันดับแรก ได้แก่ ญี่ปุ่น 63 ราย เงินลงทุน 15,873 ล้านบาท สหรัฐอเมริกา 48 ราย เงินลงทุน 2,456 ล้านบาท สิงคโปร์ 46 ราย เงินลงทุน 6,356 ล้านบาท จีน 19 ราย เงินลงทุน 11,479 ล้านบาท และฮ่องกง 12 ราย เงินลงทุน 2,991 ล้านบาท
.
สําหรับธุรกิจส่วนใหญ่ที่เข้ามาลงทุนจะสอดคล้องกับการพัฒนาโครงสร้างพื้นฐานของประเทศ นโยบายการส่งเสริมการลงทุนเพื่อเพิ่มความสามารถในการแข่งขันของประเทศ อาทิ บริการขุดเจาะหลุมปิโตรเลียมพื้นที่แปลงสํารวจที่ได้รับสัมปทานในอ่าวไทย บริการโครงการรถไฟฟ้า บริการกิจการพาณิชย์อิเล็กทรอนิกส์ (e-Commerce) บริการเป็นศูนย์กลางธุรกิจระหว่างประเทศ
.
นอกจากนี้ในช่วงเวลาเดียวกัน มีนักลงทุนต่างชาติให้ความสนใจลงทุนในพื้นที่เขตพัฒนาพิเศษภาคตะวันออก (EEC) จํานวน 48 ราย มีมูลค่าการลงทุน 9,442 ล้านบาท คิดเป็น 21% ของเงินลงทุนทั้งหมด โดยญี่ปุ่นเป็นผู้ลงทุนมากที่สุด จํานวน 19 ราย ด้วยเงินลงทุน 3,264 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/69504
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หนุนชาวนา ปลูกข้าวแบบเปียกสลับแห้ง ได้รักษ์โลก ได้รายได้
วันศุกร์ที่ 23 มิถุนายน 2566
หนุนชาวนา ปลูกข้าวแบบเปียกสลับแห้ง ได้รักษ์โลก ได้รายได้
.....
กระทรวงเกษตรและสหกรณ์ ส่งเสริมชาวนาปลูกข้าวแบบเปียกสลับแห้ง เพื่อลดก๊าซมีเทนในดิน ซึ่งจะช่วยลดการปล่อยก๊าซเรือนกระจก รวมถึงใช้เทคโนโลยีเกษตรอัจฉริยะในการปลูกข้าว เช่น ปรับระดับพื้นที่นาด้วยระบบเลเซอร์ ทําให้การจัดการน้ําแบบเปียกสลับแห้งมีประสิทธิภาพมากยิ่งขึ้น เป็นการทํานาแบบรักษ์โลก รักสิ่งแวดล้อม ชาวนาสามารถนําคาร์บอนเครดิตที่ได้จากการปลูกข้าวแบบเปียกสลับแห้งไปขายเพื่อก่อให้เกิดรายได้อีกทางหนึ่งด้วย
.
ทั้งนี้ คาร์บอนเครดิต เป็นสิทธิที่เกิดจากการลดปริมาณการปล่อยก๊าซคาร์บอนไดออกไซด์ หรือก๊าซเรือนกระจกสู่สิ่งแวดล้อม ซึ่งสามารถวัดปริมาณและสามารถนําไปซื้อขายในตลาดซื้อขายคาร์บอนเครดิตได้ โดยการซื้อขายคาร์บอนเครดิต สามารถดําเนินการได้ 2 รูปแบบ ได้แก่ ซื้อขายผ่านแพลตฟอร์มตลาดซื้อขาย (Trading Platform) หรือ ศูนย์ซื้อขายคาร์บอนเครดิตที่ตั้งขึ้นอย่างเป็นทางการ โดย เปิดบัญชี T-VER credit กับองค์การบริหารจัดการก๊าซเรือนกระจก (องค์การมหาชน) และซื้อขายในระบบทวิภาค (Over-the-counter: OTC) ซึ่งเป็นการตกลงกันระหว่างผู้ต้องการซื้อและผู้ขายโดยตรง
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM supports the growing opportunities which arise from the expansion of the bubble tea market in Italy, expecting a market value of 3,600 million baht by 2027
วันศุกร์ที่ 23 มิถุนายน 2566
PM supports the growing opportunities which arise from the expansion of the bubble tea market in Italy, expecting a market value of 3,600 million baht by 2027
with an average annual growth rate of 18%.
June 23, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has provided policy guidelines to relevant agencies in order to support Thai entrepreneurs in exporting Thai beverage products to international markets. The bubble tea market in Italy in 2022 had a value of 42 million euros (approximately 1,500 million baht), accounting for more than 15% of the wider European market. It has been estimated to grow at an average annual rate of 18% and reach a projected market value of 98 million euros (approximately 3,600 million baht) by the year 2027. This presents a great opportunity for Thai entrepreneurs and Thai restaurants to expand the Thai tea and ingredients market abroad.
The Ministry of Commerce, in collaboration with the Department of International Trade Promotion (DITP) at the Thai Trade Office in Milan, Italy, reported that there has been a significant increase in the number of bubble tea shops in major cities across Italy, amounting to 236 shops as of March 2023. Seeing as TasteAtlas ranked Thai Iced Tea as the 7th best non-alcoholic beverage in the world out of the top 100, this is a good opportunity for Thai entrepreneurs and Thai restaurants to enter the Thai tea market and supply ingredients for making bubble tea to consumers in Italy. There are also valuable opportunities to introduce new and healthy beverages by incorporating high-quality Thai herbs such as fragrant Thai tea, green tea, and jasmine tea, as well as Thai fruit-flavored teas such as aromatic coconuts, mangoes, durians, passion fruits, and taros.
According to the Government Spokesperson Prime Minister emphasized that the he confidences in the potential and quality of Thai entrepreneurs and products, respectively. It is important to evaluate the global market growth and follow international market trends in order to timely promote Thai products internationally. Moreover, Thai government is ready to support and facilitate the promotion of Thai products in foreign markets and believes it will significantly contribute to the success back to Thai economies.
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เสียใจกับผู้สูญเสียและบาดเจ็บ จากกรณีซ้อมแผนอพยพหนีไฟ ที่ รร.ราชวินิต มัธยม กำชับให้ตรวจสอบข้อเท็จจริง-ให้หน่วยงานผู้รับผิดชอบมีมาตรการที่ปลอดภัย
วันศุกร์ที่ 23 มิถุนายน 2566
23/06/2566
​โฆษกรัฐบาลเผย นายกฯ เสียใจกับผู้สูญเสียและบาดเจ็บ จากกรณีซ้อมแผนอพยพหนีไฟ ที่ รร.ราชวินิต มัธยม กําชับให้ตรวจสอบข้อเท็จจริง-ให้หน่วยงานผู้รับผิดชอบมีมาตรการที่ปลอดภัย
​โฆษกรัฐบาลเผย นายกฯ เสียใจกับผู้สูญเสียและบาดเจ็บ จากกรณีซ้อมแผนอพยพหนีไฟ ที่ รร.ราชวินิต มัธยม กําชับให้ตรวจสอบข้อเท็จจริง-ให้หน่วยงานผู้รับผิดชอบมีมาตรการที่ปลอดภัย
วันที่ 23 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณีเหตุถังแก๊สระเบิดภายในโรงเรียนราชวินิต มัธยม ถนนพิษณุโลก เมื่อช่วงสายวันนี้ (23 มิ.ย. 66) ส่งผลให้มีผู้ได้รับบาดเจ็บ 5 ราย และในที่เกิดเหตุมีผู้เสียชีวิตยืนยันจํานวน 1 ราย เป็นเด็กนักเรียนชาย โดยนายกรัฐมนตรีแสดงความเสียใจกับผู้สูญเสียและผู้บาดเจ็บทุกราย กําชับให้ตรวจสอบข้อเท็จจริง และให้หน่วยงานผู้รับผิดชอบ มีมาตรการที่ปลอดภัย
นายอนุชาฯ กล่าวว่า ศูนย์เฉพาะกิจ Fire rescue ได้รายงานเหตุถังแก๊สระเบิดภายในโรงเรียนราชวินิต มัธยม ถนนพิษณุโลก ลักษณะที่เกิดเหตุเป็นลักษณะของการซ้อมแผนอพยพหนีไฟ ถังแก๊สได้เกิดระเบิดขึ้น จุดเกิดเหตุส่งผลให้มีผู้ได้รับบาดเจ็บ 5 ราย และในที่เกิดเหตุมีผู้เสียชีวิตยืนยันจํานวน 1 ราย เป็นเด็กนักเรียนชาย โดยหน่วยงานสํานักป้องกันและบรรเทาสาธารณภัย กทม. เป็นหน่วยงานที่เข้าไปทําการซ้อมแผนอพยพหนีไฟในครั้งนี้
“ล่าสุดขณะนี้ กรมป้องกันและบรรเทาสาธารณภัย (ปภ.) ได้จัดส่งเจ้าหน้าที่ไปยังจุดเกิดเหตุ และผู้กํากับการสถานีตํารวจนครบาลนางเลิ้ง ได้อยู่ที่เกิดเหตุแล้ว กําลังรวบรวมหลักฐาน เพื่อหาสาเหตุที่แท้จริงต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ส่งเสริมโอกาสจากแนวโน้มการเติบโตของตลาดชานมไข่มุกในประเทศอิตาลี คาดปี 2570 มูลค่าตลาดโต 3,600 ล้านบาท เฉลี่ย 18% ต่อปี
วันศุกร์ที่ 23 มิถุนายน 2566
23/06/2566
​โฆษกรัฐบาล เผย นายกฯ ส่งเสริมโอกาสจากแนวโน้มการเติบโตของตลาดชานมไข่มุกในประเทศอิตาลี คาดปี 2570 มูลค่าตลาดโต 3,600 ล้านบาท เฉลี่ย 18% ต่อปี
​โฆษกรัฐบาล เผย นายกฯ ส่งเสริมโอกาสจากแนวโน้มการเติบโตของตลาดชานมไข่มุกในประเทศอิตาลี คาดปี 2570 มูลค่าตลาดโต 3,600 ล้านบาท เฉลี่ย 18% ต่อปี
วันนี้ (23 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้แนวทางนโยบายหน่วยงานที่เกี่ยวข้องส่งเสริมผู้ประกอบการ ส่งออกสินค้าเครื่องดื่มในตลาดต่างประเทศ โดยหน่วยงานที่เกี่ยวข้องรายงานผลการเติบโตของตลาดชานมไข่มุกในประเทศอิตาลี ในปี 2565 มีมูลค่าการค้าถึง 42 ล้านยูโร (ประมาณ 1,500 ล้านบาท) หรือมากกว่า 15% ของตลาดยุโรป และคาดการณ์ว่าจะเติบโตเฉลี่ยที่ 18% ต่อปี และจะมีมูลค่าถึง 98 ล้านยูโร (ประมาณ 3,600 ล้านบาท) ภายในปี 2570 เชื่อว่าจะเป็นโอกาสที่ดีของผู้ประกอบการไทยและร้านอาหารไทย ขยายตลาดชาไทย และวัตถุดิบสําหรับทําชานมไข่มุก
โฆษกประจําสํานักนายกรัฐมนตรี กล่าวว่า กระทรวงพาณิชย์ โดยกรมส่งเสริมการค้าระหว่างประเทศ สํานักงานส่งเสริมการค้าในต่างประเทศ (ทูตพาณิชย์) ณ เมืองมิลาน ประเทศอิตาลี รายงานผลการเติบโตของตลาดชานมไข่มุก ระบุว่า ในปี 2565 ตลาดชานมไข่มุกในอิตาลี มีมูลค่าการค้าถึง 42 ล้านยูโร (ประมาณ 1,500 ล้านบาท) หรือมากกว่า 15% ของตลาดยุโรป ซึ่งการเติบโตนี้ทําให้ร้านชานมไข่มุกที่ส่วนใหญ่กระจายอยู่ในเมืองใหญ่ของอิตาลี ประมาณ 30 เมือง ซึ่งปัจจุบันพบว่ามีร้านชานมไข่มุกเพิ่มจํานวนเป็น 236 ร้านในเดือนมีนาคม 2566 อย่างไรก็ตาม ตลาดชานมไข่มุกในอิตาลียังคงไม่มีผู้นําที่โดดเด่น จึงเป็นโอกาสอันดีของผู้ประกอบการไทยและร้านอาหารไทยที่จะขยายตลาดชาไทยและวัตถุดิบสําหรับทําชานมไข่มุก เนื่องจากไทยมีศักยภาพและมีตลาดชานมไข่มุกจํานวนมาก รวมทั้ง เว็บไซต์ tasteatlas ยังได้จัดอันดับให้ชาไทย หรือชานมเย็นของไทย (Thai Iced Tea) เป็นเครื่องดื่มไม่มีแอลกอฮอล์ที่มีรสชาติดีที่สุดในโลกในอันดับ 7 จากทั้งหมด 100 อันดับ ถือเป็นโอกาสในการประชาสัมพันธ์ให้ผู้บริโภคในอิตาลีได้รู้จักชาไทยมากขึ้น และสามารถนําเข้าชาและส่วนผสมชานมไข่มุกจากไทย รวมทั้งอาจสอดแทรกเป็นเมนูเครื่องดื่มที่น่าลิ้มลอง และอาจนําสมุนไพรและผลไม้มาผสมในสูตรเพื่อเสนอเป็นเครื่องดื่มเพื่อสุขภาพได้
ทั้งนี้ ตลาดชานมไข่มุกในอิตาลียังเติบโตได้อีกมาก คาดการณ์ว่า ภายในปี 2570 มูลค่าตลาดโต ถึง 98 ล้านยูโร หรือ 3,600 ล้านบาท เติบโตเฉลี่ยที่ 18% ต่อปี ซึ่งถือเป็นโอกาสผู้ประกอบการไทย ในการร่วมลงทุนธุรกิจเครื่องดื่ม โดยนําวัตถุดิบที่มีคุณภาพของไทยไปนําเสนอ เช่น ชาไทยที่มีกลิ่นหอม ชาเขียว ชามะลิ หรือชากลิ่นผลไม้ใหม่ ๆ เช่น มะพร้าวน้ําหอม มะม่วง ทุเรียน เสาวรส เผือก เป็นต้น
“นายกรัฐมนตรีเชื่อมั่นในศักยภาพและคุณภาพ ของผู้ประกอบการ และสินค้าไทย และเชื่อในการทํางานผ่านแนวทางการประเมินความนิยม กระแสตลาด และพิจารณาโอกาสที่เหมาะสมกับสินค้าไทย การประเมินผลการเติบโตของตลาดในต่างประเทศ เป็นโอกาส และช่องทางสําคัญที่ช่วยส่งเสริมให้ผู้ประกอบไทยได้นําเสนอสินค้าส่งออกได้เหมาะสม ทั้งนี้ รัฐบาลไทยพร้อมบูรณาการการทํางานให้การสนับสนุนสินค้าไทยในต่างประเทศ และเชื่อว่าจะสร้างรายได้ให้กับเศรษฐกิจไทยได้” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มอบหมายหน่วยงานที่เกี่ยวข้องดูแล เยียวยาครอบครัวผู้เสียชีวิตและผู้ได้รับบาดเจ็บ รวมทั้งสภาพจิตใจนักเรียนและครูรร.ราชวินิต มัธยม จากเหตุการณ์ถังดับเพลิงระเบิด
วันศุกร์ที่ 23 มิถุนายน 2566
23/06/2566
โฆษกรัฐบาลเผย นายกฯ มอบหมายหน่วยงานที่เกี่ยวข้องดูแล เยียวยาครอบครัวผู้เสียชีวิตและผู้ได้รับบาดเจ็บ รวมทั้งสภาพจิตใจนักเรียนและครูรร.ราชวินิต มัธยม จากเหตุการณ์ถังดับเพลิงระเบิด
โฆษกรัฐบาลเผย นายกฯ มอบหมายหน่วยงานที่เกี่ยวข้องดูแล เยียวยาครอบครัวผู้เสียชีวิตและผู้ได้รับบาดเจ็บ รวมทั้งสภาพจิตใจนักเรียนและครูรร.ราชวินิต มัธยม จากเหตุการณ์ถังดับเพลิงระเบิด กําชับเร่งหาสาเหตุ เพื่อป้องกันไม่ให้เกิดเหตุการณ์ดังกล่าวขึ้นอีก
วันนี้ (23 มิ.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้หน่วยงานที่เกี่ยวข้องดูแล เยียวยาครอบครัวผู้เสียชีวิตและผู้ได้รับบาดเจ็บ รวมถึงสภาพจิตใจของนักเรียนและครูโรงเรียนราชวินิต มัธยม จากเหตุการณ์ถังดับเพลิงที่ใช้ในการสาธิตวิธีการดับเพลิงเกิดการระเบิดเมื่อช่วงสายของวันนี้
นายอนุชาฯ กล่าวว่า เมื่อเวลาประมาณ 13.30 น. ที่ผ่านมา นายกรัฐมนตรีได้มอบให้นางสาวตรีนุช เทียนทอง รัฐมนตรีว่าการกระทรวงศึกษาธิการ และตน ลงพื้นที่เกิดเหตุโรงเรียนราชวินิต มัธยม ซึ่งเบื้องต้นทราบว่า อุบัติเหตุครั้งนี้เกิดจากถังดับเพลิงที่ใช้ในการสาธิตวิธีการดับเพลิงเกิดการระเบิด โดยโรงเรียนราชวินิต มัธยม ได้ประสานกับทางกรุงเทพมหานคร เพื่อเข้ามาทําการสาธิตวิธีการดับเพลิงให้แก่นักเรียน หลังจากเหตุการณ์ที่เกิดขึ้น ได้มีหน่วยงานที่เกี่ยวข้องแจ้งกับครอบครัวผู้ได้รับบาดเจ็บและครอบครัวผู้เสียชีวิตถึงขั้นตอน วิธีการในการได้รับการเยียวยา และการให้ความช่วยเหลือต่าง ๆ แล้ว
“นายกรัฐมนตรีได้กําชับหน่วยงานที่เกี่ยวข้องเร่งตรวจสอบ หาสาเหตุและข้อเท็จจริงของการเกิดอุบัติเหตุในครั้งนี้ เพื่อสร้างความปลอดภัย ป้องกันไม่ให้เกิดเหตุการณ์ดังกล่าวขึ้นอีก พร้อมขอให้ทุกฝ่ายหลีกเลี่ยงการเผยแพร่ข้อมูลภาพผู้เสียชีวิตบนสื่อสังคมออนไลน์ เพื่อให้เกียรติแก่ครอบครัวผู้เสียชีวิตด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-6 ร้านอาหารไทย ติด TOP100 ร้านอาหารที่ดีที่สุดในโลก
วันศุกร์ที่ 23 มิถุนายน 2566
6 ร้านอาหารไทย ติด TOP100 ร้านอาหารที่ดีที่สุดในโลก
.....
องค์กรผู้จัดอันดับร้านอาหารยอดเยี่ยมของโลก The World’s 50 Best Restaurants ประกาศผลการจัดอันดับร้านอาหารที่ดีที่สุดในโลก 50 แห่ง ในงานประกาศรางวัล World’s 50 Best Restaurants 2023 มีร้านอาหารในประเทศไทยติดอันดับ 2 ร้าน ได้แก่ อันดับที่ 15 ร้าน Le Du และอันดับ 17 ร้าน Gaggan Anand
.
นอกจากนี้ ใน TOP 100 ยังมีร้านอาหารไทยติดอันดับอีก 4 ร้าน คือ อันดับ 56 ร้าน Sorn (ศรณ์) อันดับ 72 ร้าน Sühring อันดับ 74 ร้าน Nusara (นุสรา) และอันดับ 88 ร้าน Potong (โพทง)
.
การจัดอันดับเกิดจากการโหวตอย่างอิสระจากผู้เชี่ยวชาญในอุตสาหกรรมอาหารกว่า 1,080 ราย เช่น เชฟที่มีชื่อเสียงระดับนานาชาติ นักเขียนและนักวิจารณ์อาหาร ไปจนถึงนักชิมที่มีประสบการณ์ โดยรายชื่อร้านอาหารทั้ง 100 อันดับครอบคลุมร้านอาหารใน 5 ทวีป
.
ดูรายชื่อร้านอาหารที่ดีที่สุดในโลก ที่https://www.theworlds50best.com/list/1-50
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“1111” แก้ทุกข์ให้ ปชช. ไตรมาส 2 ปี 66 ได้ข้อยุติกว่า 82.44 %
วันศุกร์ที่ 23 มิถุนายน 2566
“1111” แก้ทุกข์ให้ ปชช. ไตรมาส 2 ปี 66 ได้ข้อยุติกว่า 82.44 %
.....
ที่ประชุม ครม. (20 มิ.ย. 66) รับทราบผลสรุปการดําเนินการเรื่องร้องทุกข์และรับข้อคิดเห็นของประชาชน ในไตรมาสที่ 2 ปีงบป 66 (ม.ค. - มี.ค. 66) พบว่า
.
ประชาชนยื่นเรื่องร้องทุกข์ผ่านทุกช่องทาง “1111” :
• เรื่องร้องทุกข์ จํานวน 14,449 เรื่อง
• ดําเนินการจนได้ข้อยุติ 11,912 เรื่อง คิดเป็นร้อยละ 82.44
• รอผลการพิจารณาของหน่วยงานที่เกี่ยวข้อง 2,537 เรื่อง คิดเป็นร้อยละ 17.56
.
ทั้งนี้ การดําเนินงาน “ศูนย์รับเรื่องราวร้องทุกข์ของรัฐบาล 1111” มุ่งเสริมสร้างสังคมอยู่เย็นเป็นสุขร่วมกัน ซึ่งการ “เปิดโอกาส” ให้ประชาชนมีส่วนร่วมกับภาครัฐ เช่น การเสนอเรื่องราวร้องทุกข์ การแจ้งเบาะแส ตลอดจนเสนอข้อคิดเห็นต่าง ๆ เป็นต้น จะช่วยนําไปสู่เสถียรภาพและประโยชน์สุขของประชาชนไทย
.
อ่านเพิ่มเติม คลิกhttps://www.thaigov.go.th/news/contents/details/69465
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษก สธ.เผย สถาบันดังสหรัฐฯ ตัดเกรดระบบสุขภาพไทย ให้คะแนนสูงเป็นลำดับต้นๆ ของโลก
วันศุกร์ที่ 23 มิถุนายน 2566
โฆษก สธ.เผย สถาบันดังสหรัฐฯ ตัดเกรดระบบสุขภาพไทย ให้คะแนนสูงเป็นลําดับต้นๆ ของโลก
โฆษกกระทรวงสาธารณสุข เผยสถาบันคลังสมองในสหรัฐอเมริกา (Atlantic Council) ประกาศดัชนีว่าด้วยเสรีภาพและความมั่งคั่งของ 164 ประเทศทั่วโลก โดยไทยได้คะแนนด้านสุขภาพสูงถึง 90.9 คะแนน สะท้อนถึงความเข้มแข็งของระบบสาธารณสุขไทยยังเป็นลําดับต้นๆ ของโลก
วันนี้ (23 มิถุนายน 2566) ที่กระทรวงสาธารณสุข จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข เปิดเผยว่า ระบบสาธารณสุขของประเทศไทยได้รับการยกย่องจากทั่วโลกอย่างต่อเนื่อง และได้รับความไว้วางใจในการเป็นผู้นําด้านการพัฒนาระบบสาธารณสุข ทั้งในระดับโลกและในระดับภูมิภาค อาทิ การได้รับเกียรติให้เป็นชาติต้นแบบจัดการโควิด 19 ยอดเยี่ยม การได้รับความเชื่อมั่นให้เป็นที่ตั้งของสํานักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) เป็นต้น
ล่าสุด ผู้บริหารกระทรวงสาธารณสุขและบุคลากรทุกท่านได้รับทราบข้อมูลที่น่ายินดีเกี่ยวกับระบบสาธารณสุขของประเทศไทย โดยเมื่อวันที่ 15 มิถุนายนที่ผ่านมา สถาบัน Atlantic Council ซึ่งเป็นสถาบันคลังสมองในสหรัฐอเมริกา ได้ประกาศดัชนีว่าด้วยเสรีภาพและความมั่งคั่งของ 164 ประเทศทั่วโลก โดยประเทศไทยมีคะแนนด้านสุขภาพสูงถึง 90.9 คะแนน สะท้อนว่าระบบสุขภาพไทยยังยอดเยี่ยมเป็นลําดับต้นๆ ของโลก และได้รับ
ความเชื่อมั่นในระดับสากล ซึ่งทั้งหมดนี้เป็นผลลัพธ์จากการทํางานของบุคลากรในกระทรวงสาธารณสุข และความร่วมแรงร่วมใจของประชาชนและภาคส่วนที่เกี่ยวข้อง ซึ่งกระทรวงสาธารณสุขเชื่อมั่นว่า “ประเทศจะดีได้ เมื่อคนไทยสุขภาพดี” นพ.รุ่งเรืองกล่าวในตอนท้าย
************************************************* 23 มิถุนายน 2566
รัฐบาลไทย-ข่าวทำเนียบรัฐบาล-ปลัดฯ ณัฐพล ให้นายอิโนะอุเอะ เท็ตสึยะ ผู้แทน SMRJ เข้าพบ เนื่องในโอกาสครบวาระประจำการ ณ โต๊ะญี่ปุ่น DIPROM
วันศุกร์ที่ 23 มิถุนายน 2566
23/06/2566
ปลัดฯ ณัฐพล ให้นายอิโนะอุเอะ เท็ตสึยะ ผู้แทน SMRJ เข้าพบ เนื่องในโอกาสครบวาระประจําการ ณ โต๊ะญี่ปุ่น DIPROM
ปลัดกระทรวงอุตสาหกรรม ณัฐพล ให้นายอิโนะอุเอะ เท็ตสึยะ ผู้แทน SMRJ เข้าพบ เนื่องในโอกาสครบวาระประจําการ ณ โต๊ะญี่ปุ่น DIPROM
วันที่ 22 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม ให้นายอิโนะอุเอะ เท็ตสึยะ (Mr. INOUE Tetsuya) ผู้แทนองค์การเพื่อวิสาหกิจขนาดกลางและขนาดย่อม และนวัตกรรมภูมิภาคแห่งประเทศญี่ปุ่น (SMRJ) เข้าพบเนื่องในโอกาสจะครบวาระการประจําการ ณ โต๊ะญี่ปุ่น กรมส่งเสริมอุตสาหกรรม (DOPROM Japan Desk) ในเดือน มิถุนายน 2566 โดยมีนางสุชาดา โพธิ์เจริญ รองอธิบดีกรมส่งเสริมอุตสาหกรรม เข้าร่วมด้วย ณ ห้องประชุม อก.2 อาคารสํานักงานปลัดกระทรวงอุตสาหกรรม
โดย นายอิโนะอุเอะ เท็ตสึยะ ได้กล่าวอําลา และรายงานผลการดําเนินงานตลอดระยะเวลาที่ดํารงตําแหน่ง รวมทั้งกล่าวแนะนํานายทสึดะ ไดสึเกะ (Mr. TSUDA Daisuke) ผู้แทน SMRJ ที่จะเข้ามาประจําการแทน
ด้านปลัดกระทรวงอุตสาหกรรม ได้กล่าวแสดงความขอบคุณในความร่วมมือต่าง ๆ ที่ก่อให้เกิดรูปธรรม พร้อมแสดงความยินดีและขอต้อนรับผู้แทนท่านใหม่ โดยหวังว่าจะร่วมกันดําเนินกิจกรรมต่าง ๆ เพื่อส่งเสริมการเจรจาทางธุรกิจระหว่างไทยและญี่ปุ่นต่อไป
สําหรับองค์การเพื่อวิสาหกิจขนาดกลางและขนาดย่อมและนวัตกรรมภูมิภาคแห่งประเทศญี่ปุ่น หรือ SMRJ (Organization for Small & Medium Enterprises and Regional Innovation, Japan) เป็นหน่วยงานสนับสนุน SMEs ของประเทศญี่ปุ่น ที่มีภารกิจในการสร้างเครือข่าย พัฒนาและขยายความร่วมมือ SMEs ของญี่ปุ่น ในทุกระดับการเติบโตของ SMEs ตั้งแต่ขั้นเริ่มต้นจนถึงขั้นเติบโต โดยกระทรวงอุตสาหกรรมได้มีผู้แทน SMRJ มาประจําการ ณ โต๊ะญี่ปุ่น (DIPROM Japan Desk) มาแล้ว 2 ท่าน ตั้งแต่ปี พ.ศ. 2560 ได้แก่ 1) นายอิฮาระ มาโคโตะ (Mr. IHARA Makoto) 2) นายอิโนะอุเอะ เท็ตสึยะ (Mr. INOUE Tetsuya) ซึ่งจะพ้นจากหน้าที่ในวันที่ 30 มิ.ย. 66 และ ผู้แทน SMRJ คนใหม่ คือ นายทสึดะ ไดสึเกะ (Mr. TSUDA Daisuke) ซึ่งจะมาประจําการ ณ โต๊ะญี่ปุ่น ดีพร้อมตั้งแต่วันที่ 12 มิ.ย. 66 ถึง 30 มิ.ย. 68
ทั้งนี้ความร่วมมือระหว่าง DIPROM และ SMRJ ดังกล่าว ได้มีการดําเนินกิจกรรมร่วมกันต่าง ๆ มากมาย เช่น กิจกรรม CEO Business Meeting ภายใต้โครงการ CEO Network Enhancing กิจกรรม Online Matching Café กิจกรรม Biz Café เป็นต้น นับเป็นกลไกในการเชื่อมโยงภาคอุตสาหกรรมรวมทั้ง SMEs ของไทยและญี่ปุ่น ผ่าน J-GoodTech ซึ่งเป็น digital platform ของ SMRJ ที่เป็นหน้าต่างให้ผู้ประกอบการไทยสามารถเข้าถึงตลาดญี่ปุ่นได้ง่ายขึ้น โดยการจับคู่ธุรกิจ เกิดการแลกเปลี่ยนองค์ความรู้ระหว่างผู้ประกอบการของทั้งสองประเทศ อีกทั้งช่วยเพิ่มขีดความสามารถในการแข่งขันของภาคอุตสาหกรรมไทยในเวทีโลกได้อีกด้วย
รัฐบาลไทย-ข่าวทำเนียบรัฐบาล-พิธีเจริญพระพุทธมนต์ และเจริญจิตตภาวนา ถวายพระกุศลแด่สมเด็จพระอริยวงศาคตญาณ สมเด็จพระสังฆราชฯ ในโอกาสฉลองพระชนมายุ 8 รอบ และสมเด็จพระเจ้าลูกเธอ เจ้าฟ้าพัชรกิติยาภาฯ
วันศุกร์ที่ 23 มิถุนายน 2566
พิธีเจริญพระพุทธมนต์ และเจริญจิตตภาวนา ถวายพระกุศลแด่สมเด็จพระอริยวงศาคตญาณ สมเด็จพระสังฆราชฯ ในโอกาสฉลองพระชนมายุ 8 รอบ และสมเด็จพระเจ้าลูกเธอ เจ้าฟ้าพัชรกิติยาภาฯ
พิธีเจริญพระพุทธมนต์ และเจริญจิตตภาวนาเพื่อถวายพระกุศลแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ในโอกาสฉลองพระชนมายุ 8 รอบ 26มิ.ย.66 และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระกุศลแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ วันที่ 26 มิถุนายน 2566 และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันที่ 23 มิถุนายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระกุศลแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
เนื่องในโอกาสฉลองพระชนมายุ 8 รอบ วันที่ 26 มิถุนายน 2566 และ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม
กิจกรรมดังกล่าว จัดขึ้นทุกวันศุกร์ เพื่อปฏิบัติสมาธิเจริญจิตตภาวนาเพื่อถวายพระกุศลแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ วันที่ 26 มิถุนายน 2566 และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาให้ทรงหายจากพระอาการประชวร ตลอดจนส่งเสริมให้ข้าราชการและเจ้าหน้าที่ในสังกัดกระทรวงวัฒนธรรม ได้แสดงออกถึงความจงรักภักดี